אתי – פגישה מספר 6

אתי – הגיעה היום עם תחושות קשות שאמה מעסיקה אותה יותר מידי, היא מרגישה תסכול גדול שבכלל היא עסוקה במחשבות על להתקשר אלייה. וכמו כן הם עומדים לסוע ביחד לחופשת פסח בעוד שבועיים.

היא כועסת מאוד על אמה על שהיא אך ורק ספקה לה צרכים פיזיים כמו קורת גג וכן תזונה. אך כל צורך אחר כמו חום, אהבה ומילה טובה אף פעם לא היו. בכל פעם שנזקקה לעזרה בשיעורי הבית – אמה לא הבינה מה היא לא מבינה – ועוד הוסיפה את טפשה ולא ייצא ממך שום דבר.

האמת, שהתלבטתי אם לתרגל איתה סכימה תרפיה למרות שלא הרגשתי שאני שולטת בשיטה, אבל בכל זאת העמדתי מספר כסאות בחדר – כי הרגיש לי נכון לעבוד איתה עבודת חלקים.

היא ספרה איך אמה הרסה לה את החיים והיא עד היום לא מתאוששת מזה, ועד היום היא מרגישה חסרת ביטחון ובעלת דימוי עצמי נמוך, ואינה יכולה להתעסק עם פיתוח קריירה עצמאית כי עסוקה בחיזוק הנפשי שלה עצמה.

העמדתי כסא – וביקשתי ממנה רשות לדבר עם אימה, אמרתי "זה בסדר שאני אגיד לה משהו?" ואתי אמרה ברור, ואמרתי לה – קלרה – אכן, היית אמה שסיפקה את כל הצרכים החומריים של אתי, אבל לעומת זאת לא סיפקת לה חום, אהבה, הבנה, הקשבה, אלו צרכים מאוד בסיסיים לילדה בת 6. ילדה בת 6 רוצה להרגיש עטופה וראויה ובמקום זאת רק אמרת לה כמה שהיא לא ראויה".

שאלתי את אתי – מה אמה תענה לי, ואתי אמרה היא תגיד שהיא נתנה מה שהיא ידעה לתת.

ואני שוב, פניתי לקלרה ואמרתי לה – קלרה – עדיין, אתי היתה צריכה להרגיש אותך מכילה, אוהבת, תומכת.

ואז, הזמנתי את אתי – את הילדה בת ה-6 שזוכרת שביקשה מאמה שתעזור לה להכין שיעורי בית, ובמקום לעזור היא העליבה ופגעה בה ושאלתי אותה – האם היא רוצה לדבר עם אמה?

אתי עברה לשבת בכסא של הילדה בת ה-6 – ואמרה לאמה, אני רוצה חום, אהבה, מגע, להרגיש ראויה ושווה. ולא רק אוכל וסדר וניקיון.

ואמה אמרה לה שהיא לא יודעת לתת אהבה – כי גם היא לא קבלה אהבה, היא ניצולת שואה ואמה שלה היתה עסוקה בהשרדות בזמן מלחמת העולם השנייה.

ואז עשינו אינטגרציה של החלקים – החלק הילדי שהיה זקוק כל כך לחום ואהבה ולא קיבל.

אמא – שלא היתה קיימת, עשתה את המיטב שהיתה לה נגישות אלייה.

ואתי הבוגרת – שהיום כבר נשואה ובעלת 3 ילדים ותואר שני באוניברסיטה מנהלת מחלקה בכירה בבנק. שהיום כבר אינה זקוקה לאותו חום ואהבה שהיתה זקוקה להם בעברה הילדי.

ההבהרה של כל החלקים האלו, עשו לאתי בהירות.

וששאלתי אותה בסוף הפגישה מה היא עושה שונה השבוע – היא אמרה – כאשר אמה תפנה אליי – אגיב כמו אישה בת 45 ולא כמו ילדה בת 6 שכמהה לקבל חום ואהבה.

אני יודעת שלא עבדתי מדויק כמו הפרוטוקול – יש לי בו עדיין "חורים שחורים" – אבל הטכניקה מאוד היתה טובה ויכולתי לראות בחדות חושים – שאתי נרגעה וקבלה מענה.

אשמח לשמוע כיצד לדייק את העבודה.